GiliGold/VAD_KnessetCorpus huggingface dataset:
מיכל רוזין: הוא אמר – אני צריך לכנס את היועצים המשפטיים, כי יש פה בעיה באחידות.
ניסן סלומינסקי: אבל מה הוא אמר?
ניסן סלומינסקי: שזה תלוי כרגע ביושב ראש הוועדה, ויושב ראש הוועדה אמר שאפשר להמשיך את הדיון, לא יהיו שום הצבעות ושום דבר לפני שנדון פה.
אוסאמה סעדי: על מה נדון?
אוסאמה סעדי: על איזה נוסח - - - זה בדיוק העניין.
אוסאמה סעדי: זה שונה.
אוסאמה סעדי: דוד, זה שונה.
<בני בגין: יש נוסח אחד, כפי שאני התבטאתי למטה.
<בני בגין: הנוסח הוא הנוסח שירד לוועדה מהמליאה.
מיכל רוזין: אבל אם מחר בבוקר יש הצבעות, אז מתי נדון על הנוסח החדש?
יעל גרמן: - - - מקובל, אבל הוא לא רוצה לדון בזה.
<בני בגין: הוא כבר רוצה.
מיכל רוזין: אבל חבר הכנסת בגין, מה אם מחר בבוקר נקבעו הצבעות?
מיכל רוזין: מתי נקיים דיון על הסעיפים החדשים והנושאים החדשים?
מיכל רוזין: אתה אמרת הרגע - - -
זאב בנימין בגין: תגישו אותם כהסתייגויות.
מיכל רוזין: זה לא הסתייגות.
מיכל רוזין: המציע מביא, עם יושב ראש הוועדה סעיפים שלמים?
מיכל רוזין: הייעוץ המשפטי לממשלה מביא את הסעיפים, לא הסתייגות.
יעל גרמן: אבל לא שמענו את חוות הדעת עד הסוף.
מיכל רוזין: הוא לא הביא את זה כהסתייגות.
דוד ביטן: למה אי אפשר לשמוע את חוות הדעת?
יעל גרמן: אנחנו רוצים לשמוע את חוות הדעת המשפטית.
דוד ביטן: די, אני לא חייב לעשות את הדיון הזה.
דוד ביטן: אני יכול לעצור את הישיבה, והכל יהיה ועדת החוקה.
דוד ביטן: אבל אני מנסה לראות אם אתם צודקים, ואז נלך לקראתכם.
דוד ביטן: אם לא – אז לא.
אלעזר שטרן: אז כמו שאמרתי – במהלך הדיון, בעקבות הפניה של חבר הכנסת גפני, נערכה התייעצות עם המשנה ליועץ המשפטי, סיגל קוגוט, ועם היועץ המשפטי איל ינון, ההנחיה שלו, שאני קיבלתי ממנו, שמבחינה משפטית נקיה ועדת החוקה יכולה להמשיך בדיון בהצעת החוק שיש.
יעל גרמן: באיזו מהן?
יעל גרמן: באיזו גרסה?
אלעזר שטרן: להמשיך לדון בהצעה, כולל בתיקונים.
אלעזר שטרן: אי אפשר לסיים את הדיון - -
דוד ביטן: בלי להצביע.
אלעזר שטרן: - - בלי להצביע אי אפשר לסיים את הדיון.
אלעזר שטרן: יש שאלה אחרת שזה שאלה במישור הציבורי, וזה לא התחום שלי, אתם צריכים להחליט בו – מה המשמעות של העובדה שהוועדה פה כונסה, שהעלו חברי הכנסת.
אלעזר שטרן: זה לא במישור המשפטי.
אלעזר שטרן: זה במישור הציבורי של הנראות - - -
מיקי רוזנטל: ברגע שהוועדה כונסה.
מיקי רוזנטל: אתה לא מתייחס לזה.
מיקי רוזנטל: הוועדה התכנסה לדון על נושא חדש.
דוד ביטן: מה שאני מציע.
דוד ביטן: אני מציע פתרון -משפטית, היועץ המשפטי אומר שאין שום בעיה.
דוד ביטן: אי אפשר להצביע אבל אין שום בעיה.
דוד ביטן: מה שאני מציע, אתה יכול לקבל את זה או לא – תכנס את ועדת החוקה, ותקיים הצבעה על עצם המשך הדיון.
מיכל רוזין: מה זה הדבר הזה?
ניסן סלומינסקי: יש לנו - - - שעה של דיון, נכון?
ניסן סלומינסקי: עד רבע ל- 13:00.
מיקי רוזנטל: אז למה אתה מתעקש?
מיקי רוזנטל: הרי אנחנו לא יודעים - - - זה לא בסדר .
מיקי רוזנטל: - - - שאנחנו רוצים לשמוע אותה.
דוד ביטן: הוא הרי לא יכול להצביע על שום דבר.
מיכל רוזין: מתי נדון על הסעיפים החדשים אם מחר בבוקר יש הצבעה?
מיכל רוזין: האם אתה דוחה את ההצבעות ממחר בבוקר?
ניסן סלומינסקי: יש לנו חצי שעה לשמוע לפחות את אותם - - -
מיקי רוזנטל: איזה חוק - - -
מיכל רוזין: האם אתה מבטל את ההצבעות של מחר בבוקר?
ניסן סלומינסקי: רבותיי, כל עוד לא יהיה כאן דיון - - -כל עוד לא היה דיון פה, בטח שלא תהיה הצבעה.
דוד ביטן: אני מודה לכם, אני נועל את הישיבה.
דוד ביטן: סדר-היום זה הארכת מועד סיום ישיבת הכנסת.
דוד ביטן: מכיוון שקבענו עד 16:00 אני רוצה להעלות הצעה לסדר שזה ללא הגבלת זמן, מכיוון שנרשמו 27 דוברים.
<קריאות: 35 דוברים.
מנחם אליעזר מוזס: אתם לא מדליקים נרות חנוכה?
דוד ביטן: 35 בדבר כל-כך פעוט ערך.
דוד ביטן: זה ממש פעוט ערך.
דוד ביטן: אני לא יודע מה הסיפור.
מרב מיכאלי: אנחנו מדליקים נרות חנוכה.
מכלוף מיקי זוהר: הם רוצים לנקום בנפתלי בנט.
מיכל בירן: זו הסיבה שצריך לסיים את הדיון ב-16:00.
מרב מיכאלי: לסיים ב-16:00, כמו שקבעו.
מרב מיכאלי: קבעו ב-16:00.
מכלוף מיקי זוהר: לא נאפשר לכם לפגוע בחברנו לקואליציה, נפתלי בנט.
מכלוף מיקי זוהר: לא נאפשר לכם.
יואב קיש: אתם רוצים שר במשרד החינוך, שעוד פעם נתניהו יקבל - - -
מרב מיכאלי: אתם לא רוצים שר במשרד החינוך.
יואב קיש: אתם כל הזמן מתלוננים שיש לנתניהו המון תיקים.
דוד ביטן: אם הדיון יארך יותר מדי זמן, אני גם לא אתן למי שלא חבר ועדה.
מכלוף מיקי זוהר: אנחנו ערבים בקואליציה זה לזה.
דוד ביטן: די כבר, אתה מפריע עוד פעם.
דוד ביטן: מה יש לך, אתה?
מיקי לוי: חג שמח.
דוד ביטן: מרב, רצית להגיד משהו?
מרב מיכאלי: זהו, סיימת את דברי הפתיחה שלך?
מכלוף מיקי זוהר: בוא נשמע את דברי ה - - -
דוד ביטן: לא להעליב.
יואב קיש: האם היא חברת ועדה או שלא?
דוד ביטן: לא להעליב אף אחד, חבר'ה.
<קריאה: מתוקף תפקידה כיושבת-ראש סיעה היא - - -
יואב קיש: אם שלוש דקות או דקה.
יואב קיש: צריך לדעת.
דוד ביטן: אני מבקש מהקואליציה לא לדבר בכלל.
מנחם אליעזר מוזס: נאומים בני דקה.
מרב מיכאלי: דקה, אני מפעילה את הסטופר שלי...
יואב קיש: הזמן שלך כבר רץ, את מאחרת.
דוד ביטן: חברי ועדה – שלוש דקות.
דוד ביטן: מי שלא חבר ועדה – דקה.
מכלוף מיקי זוהר: מה יש לכם מבנט - - -
מנחם אליעזר מוזס: יש אנשים שצריכים להגיע להדלקת נרות - - -
מרב מיכאלי: אדוני - - -
מיכל בירן: אנחנו מסכימים אתך.
מיקי לוי: נראה לך שאנחנו לא מבינים שכל המהלך הזה כדי לבחור את בנט?
מיקי לוי: "מה יש לכם מבנט"?
מכלוף מיקי זוהר: מה קשה לכם?
יואב קיש: מה הבעיה?
יואב קיש: אתם רוצים שהוא לא יהיה יותר שר החינוך?
מיקי לוי: אם אין לכם בעיה, תדחו את ההצבעה למחר.
מכלוף מיקי זוהר: מה קשה לך עם בנט?
מכלוף מיקי זוהר: אחלה שר חינוך.
שולי מועלם-רפאלי: הלכת עם זה לבג"ץ, אי-אפשר יום אחד ללכת - - -
מכלוף מיקי זוהר: אומרים שאחרי שנים סוף-סוף החינוך מתחיל להתקדם.
מכלוף מיקי זוהר: הרסתם את החינוך שנתיים.
מיקי לוי: אוי, שמעו אותך.
מכלוף מיקי זוהר: שנתיים הרסתם את החינוך.
מכלוף מיקי זוהר: כל-כך קשה לכם?
מכלוף מיקי זוהר: קשה לכם לראות הצלחה?
מיכל בירן: תיזהר, אל תפרגן לו, בבחירות - - -
רוברט אילטוב: אז למה הוא התפטר?
מיקי לוי: אני לא רוצה להחזיר לך באותה מטבע.
מכלוף מיקי זוהר: תמשיך.
מכלוף מיקי זוהר: תן לו חצי שעה בבקשה.
מכלוף מיקי זוהר: מיקי מכלוף דרעי, תהיה פעם בחייך רציני.
מכלוף מיקי זוהר: הפכת אותי דרעי עכשיו?
מכלוף מיקי זוהר: סליחה, מכלוף זוהר.
מכלוף מיקי זוהר: חוזר בי.
מכלוף מיקי זוהר: אני מקבל את זה.
דוד ביטן: אני רוצה להפתיע אתכם, הישיבה לא תינעל ב-16:00, כי ועדת הכנסת מתכנסת לדון בעניין הזה.
דוד ביטן: זה לא משנה כמה זמן תדברו.
מרב מיכאלי: אז עכשיו אני מתחילה לספור.
מרב מיכאלי: זה חג החנוכה, עם כל הכבוד.
מרב מיכאלי: אני לא יודעת מה אתך, אבל לי יש הדלקת נר, ולכן אישרנו הסכמות כבר לפני שבועיים או שלושה.
דוד ביטן: דוברים מסוימים ידברו, וזהו.
מיקי לוי: בואו נקבע שההצבעה על בנט תהיה מחר, וזהו.
שרן השכל: תן לה לדבר ולסיים, כי אחרת - - -
מיקי לוי: מה יש לעוזרות הפרלמנטריות הנכבדות שאני מאוד מחבב אותן להגיד?
מיקי לוי: תגידו, בנות.
<קריאה: יועצות פרלמנטריות.
מיכל בירן: תיזהר.
מיכל בירן: יועצת פרלמנטרית היום חברת כנסת באביב.
מיקי לוי: הן פתאום אמרו משהו מעורפל, הייתי מאוד שמח לשמוע.
דוד ביטן: מיקי.
דוד ביטן: מיקי, אתה יודע שאני אוהב אותך ואני לא רוצה לקרוא אותך לסדר.
מיקי לוי: אין בעיה, אבל - - -
דוד ביטן: במיוחד שאתה ניצב לשעבר.
דוד ביטן: או ואבוי אם אני אקרא לניצב לסדר.
דוד ביטן: זה קצת בעיה.
מיקי לוי: זה מוסיף נופך לעניין.
רוברט אילטוב: מרב כבר בפעם הרביעית מתקנת את השעון.
חיים ילין: אני מבקש להתחיל מההתחלה.
חיים ילין: ככה מחנכים קואליציה.
מיכל בירן: תוודאי שלא עובדים עליך בספירה, ותאתחלי את הסטופר.
דוד ביטן: כל פעם את מאתחלת מחדש?
מרב מיכאלי: נו מה, עוד לא התחלתי להגיד מילה.
מיכל בירן: תיקח ממנה סתם שניות יקרות שהיא היתה יכולה להתבטא בהן?
דוד ביטן: מכיוון שמרב היא יושבת-ראש סיעת העבודה, אני נותן לה קרדיט.
מרב מיכאלי: המחנה הציוני, בשביל אדוני.
מרב מיכאלי: אדוני היושב-ראש, מה שנקרא, "seriously", ברצינות, אתם גורמים למצב שאין שום משמעות למה שאנחנו עושים.
מרב מיכאלי: הרי פה בוועדת הכנסת אישרנו את מה שגם אושר אצל היושב-ראש בהסכמות, כמקובל בחנוכה, שמסיימים את המליאה מוקדם, כדי שכולם ילכו להדלקת נרות.
מרב מיכאלי: מר מוזס, גם לי יש הדלקת נרות.
מרב מיכאלי: תאמין לי, אני לא אוהבת פחות ממך הדלקת נרות.
מרב מיכאלי: הממשלה הזאת מצד אחד מכניסה, מוציאה, שרים, סגני שרים, כאילו מדובר בלא ברור לי מה, עושים סדר בארונות - - -
דוד ביטן: זה החוק הנורבגי, אני לא יודע איך כתבו את זה בחוק - -
חיים ילין: זה לא חוק נורבגי בכלל, זה החוק של הפיורדים אולי.
דוד ביטן: - - לא הייתי בוועדת החוקה, אני לא יודע איך כתוב דבר כזה.
מכלוף מיקי זוהר: כשאתם רוצים להצטרף לנורבגים, אתם יודעים, במיוחד בנושא של החרמות.
מכלוף מיקי זוהר: אצל הנורבגים אתם מצטיינים בחרמות - - -
מרב מיכאלי: מיקי זוהר, די להסתה.
מרב מיכאלי: די להסתה.
מרב מיכאלי: אין פה אף אחד שתומך בחרם על ישראל.
דוד ביטן: זה לא מדינה פלסטינית פה - - -
מכלוף מיקי זוהר: - - - כן תורמות להסתה וכן תורמות לחרמות.
מרב מיכאלי: מיקי זוהר, אתה מסית ומטנף.
מכלוף מיקי זוהר: אני אומר - - -
מרב מיכאלי: אתה מטנף ומסית.
מכלוף מיקי זוהר: - - - תתמודדו אתה.
דוד ביטן: מיקי, אתה סתם מפריע.
מיכל רוזין: אולי נשאיר אותך לבד עם מיקי מכלוף זוהר, וכשתגמרו נחזור.
מכלוף מיקי זוהר: יאללה.
מכלוף מיקי זוהר: נצביע.
מכלוף מיקי זוהר: קדימה.
דוד ביטן: קראתי אותך לסדר.
מרב מיכאלי: אנחנו עובדים בכלים הכי בסיסיים של האופוזיציה.
מרב מיכאלי: אני גם רוצה להגיד, אדוני, וצריך להגיד כאן בפורום הזה, שיושב-ראש הכנסת היה מאוד לא בסדר, כשהוא היה מעל במת הכנסת האשים את האופוזיציה בהתעללות בעובדי ועובדות הבית.
מרב מיכאלי: בכל הכבוד, כשהקואליציה מדי יום רביעי עושה הצבעה שמית על כל חוק וחוק ומשאירה פה את עובדי הכנסת הרבה מעבר למה שהם היו רגילים לעבוד בימי רביעי אין עם זה שום בעיה, ובגלל שהאופוזיציה משתמשת בכלי הכי בסיסי שלה, פעם אחת אנחנו ביקשנו הצבעה שמית, אז אנחנו מואשמים בהתעללות בעובדות ובעובדי הכנסת?
מרב מיכאלי: זה דבר שהוא באמת מחפיר, עם כל הכבוד.
מרב מיכאלי: כמו שזכותה של הממשלה להביא את סדר היום שהיא רוצה להביא, זכותה של האופוזיציה לדבר על הדברים ולהביע את דעתה.
מרב מיכאלי: אם קבעו סדרי דיון - - -
דוד ביטן: לכן אנחנו מאריכים את הזמן, שתהיה לכם זכות.
מרב מיכאלי: אין שום בעיה להמשיך את הדיון ביום אחר, אפשר להמשיך אותו מחר, אפשר להמשיך אותו ביום שני הבא.
מרב מיכאלי: שר החינוך – אם הוא יכול היה לא להיות במשרד החינוך, הוא יכול לא להיות במשרד החינוך עוד יומיים-שלושה, לא יקרה שום אסון.
מרב מיכאלי: אחרת למה אתם משחקים את המשחק הזה?
דוד ביטן: אנחנו ערים לבקשת יש עתיד שהוגשה לבג"ץ, שראש הממשלה לא יהיו לו יותר מדי תיקים - -
מרב מיכאלי: הוא באמת כרגע לא יכול להיות שר החינוך.
מרב מיכאלי: כרגע פשוט אין שר חינוך.
דוד ביטן: - - לכן אנחנו לא רוצים שהוא יחזיק גם את תיק החינוך הרבה זמן.
מיקי לוי: עוד 24 שעות זה לא ישנה.
רוברט אילטוב: אם הוא יחזיק עוד 24 שעות, זה מה שישנה לך?
דוד ביטן: החלטנו בעניין הזה לשמוע לכם.
מיקי לוי: אדוני עורך-דין די שנון ויודע ש-24 שעות לא יוסיפו.
חיים ילין: כשינון מגל היה בכנסת לא היתה בעיה בכלל, אז מה אתם מאשימים אותנו?
חיים ילין: מה אתם מאשימים?
חיים ילין: זה הקואליציה.
מיקי לוי: אתם אשמים בכול.
דוד ביטן: חבר'ה, אם תמשיכו, היא תאתחל לי את הזמן עוד פעם...
חיים ילין: אתה לא יודע, יש לנו עסקה כזאת - - -
דוד ביטן: יש לך עוד חצי דקה.
דוד ביטן: אם תרצי אחר-כך עוד פעם, אני אתן לך סיכום.
דוד ביטן: תרשמו, סיעת העבודה.
מרב מיכאלי: לא בכדי נסגרו סדרי הדיון עד השעה 16:00 היום, זה מה שצריך להיות.
מרב מיכאלי: זה בסדר גמור להמשיך את הדיון ביום שלישי או ביום שני הבא, והיום צריך להשאיר את המצב כמו שהוא וללכת ב-16:00 להדלקת נרות.
דוד ביטן: בחנוכה, מה שאמרת את זה נכון, אבל אנחנו מצפים שהאופוזיציה תתנהג בהתאם.
דוד ביטן: אתם יכולים להביע את העמדה שלכם, שניים-שלושה איש, ארבעה, לא צריך לחזור - - -
מרב מיכאלי: עכשיו גם הקואליציה תתחיל להגיד לנו כמה אנשים יכולים לדבר מהאופוזיציה?
דוד ביטן: לכן אני מאריך את הדיון.
מרב מיכאלי: שינוי תקנון – האופוזיציה יכולה לדבר רק כשהקואליציה מסכימה.
דוד ביטן: אני מעוניין לשמוע את כולכם, לכן אני מאריך את הדיון.
דוד ביטן: מיכל בירן, דקה יש לך.
מיכל בירן: כמה דברים הטרידו אותי בעניין.
מרב מיכאלי: היא מחליפה את חברת הכנסת איילת נחמיאס.
דוד ביטן: אין מחליפה.
דוד ביטן: חבר ועדה – שלוש דקות.
דוד ביטן: אם זה יימשך יותר מדי אני אפסיק גם את זה.
מיכל בירן: כמה דברים הטרידו אותי.
מיכל בירן: דבר ראשון, האמירה השערורייתית שלך, דוד, שמבקשת מחברי הקואליציה לא לדבר.
מיכל בירן: הרי הציבור שלהם שלח אותם לכאן בשביל להביע את דעתם על כל סוגיה ועניין.
מיכל בירן: ואותי באופן אישי מאוד-מאוד מטרידה האמירה הזאת שלך.
רועי פולקמן: מאוד חשוב לה שנשמע אותה.
דוד ביטן: ביקשתי לא לדבר ביניהם.
רועי פולקמן: סליחה.
דוד ביטן: לא לדבר ביניכם.
דוד ביטן: לא אמרתי להם לא לדבר, אמרתי לא לדבר ביניכם.
מיכל בירן: פירשתי זאת אחרת, וזה באמת מאוד הטריד אותי בגלל הדמוקרטיה.
מיכל בירן: דבר שני, אני מאוד דואגת לחברי מיקי זוהר, שהוא באמת חבר יקר, והוא פה עומד ומפרגן לנפתלי בנט, ואני יודעת מה יקרה, בבחירות ילכו וינסו למחוק את הקליפים האלה של מיקי זוהר מפרגן לנפתלי בנט שיריבו על קרדיט, אז כואב לי הלב, מיקי.
מכלוף מיקי זוהר: הכול זה קרדיט של ראש הממשלה וממשלתו.
מכלוף מיקי זוהר: נפתלי בנט עושה עבודה מצוינת במשרד החינוך בשונה מההרס שעשתה יש עתיד.
מרב מיכאלי: אז לא הבנתי, אם זה - - -
מיקי לוי: אם היית מדבר מידיעה, מילא, אבל נפתלי בנט, ייאמר לזכותו, שהוא ממשיך את אותן תוכניות.
מיקי לוי: צא ולמד.
שולי מועלם-רפאלי: הרי לפני שיש עתיד הגיעו לכנסת לא עשו כלום, חברי הכנסת לוי.
מיקי לוי: אתה זורע שנאה.
מיקי לוי: ההיתממות שלך וההתבטאויות שלך לאורך כל הדרך בחודשים האחרונים לא ראויות.
מיקי לוי: תבדוק את עצמך, תבדוק את עצמך.
מיקי לוי: תסתכל בראי.
מכלוף מיקי זוהר: אני יודע בדיוק מה אני אומר.
מכלוף מיקי זוהר: אתה יכול להתבייש, להתבייש בהתבטאויות שלך כלפי כל אחת מסיעות האופוזיציה.
מכלוף מיקי זוהר: זה בדיוק הסגנון שלך שאתה מביא ממקום לא ידוע.
חיים ילין: אתה בדרך הנכונה שיצביעו בעדך אנשים.
חיים ילין: ההתלהמות בארצית, אין לך בעיה.
חיים ילין: מיקי, אתה סולל את דרכך.
מיכל רוזין: מיקי, שר חינוך שאומר "כדור בין העיניים" לראש ממשלה, אכן ראוי שימשיך להיות שר החינוך.
דוד ביטן: אני קורא אותך לסדר פעם ראשונה.
דוד ביטן: תקשיבו, מי שיפריע, אני אוריד לו את הזמן הזה מהדקה שלו - -
מכלוף מיקי זוהר: יש עתיד היא סיעה פופוליסטית - - -
דוד ביטן: - - קודם כול, נתחיל מזה.
דוד ביטן: מותר לי.
מיקי לוי: מה הכללים האלה?
מיקי לוי: אתה בכל יום מביא לנו כללים חדשים.
דוד ביטן: מיכל, סיימת?
מיכל בירן: לא, לא, לא.
מיכל בירן: יש לי עוד טיעון אחד.
דוד ביטן: יש לך עשר שניות.
מיכל בירן: מפריעים לי.
דוד ביטן: אני אעמוד על הדקה הזאת.
מיכל בירן: לא בזמן שמפריעים לי.
דוד ביטן: קדימה, דברי.
דוד ביטן: מהר.
מיכל בירן: בקיצור, רק רציתי לסיים את הנקודה הקודמת שאני מאוד מוטרדת מחברי מיקי זוהר והפרגונים שהוא נאלץ לפרגן פה לנפתלי בנט, כי אני יודעת שבבחירות אחר-כך ינסו למחוק את זה.
מיקי לוי: נפתלי שכיוון אקדח לראש הממשלה - - -
מיכל בירן: דבר שני, אחרון חביב – חברי מוזס שיושב פה לידי ואחרים שלחוצים בצדק, שרוצים ללכת ולחגוג את חג החנוכה, כל אחד כהלכתו וכל אחד על-פי צו מצפונו ואמונתו - - -
דוד ביטן: אולי אני אשחרר אותך, כי הישיבה - - -
מיכל בירן: מאוד מטריד אותי שאנחנו ממשיכים להישאר כאן סתם מעבר ל-16:00.
מנחם אליעזר מוזס: מי רוצה להתקזז אתי באופוזיציה?
דוד ביטן: אילטוב, שלוש דקות יש לך.
חיים ילין: כואב לי הלב, זה נראה כמו פיקוח נפש.
דוד ביטן: ילין, אני קורא אותך פעם ראשונה לסדר.
חיים ילין: המקום היחיד שקוראים לי לסדר.
דוד ביטן: אתה לא מפסיק לדבר.
חיים ילין: מה אתה רוצה?
חיים ילין: אני מספר בדיחה למוזס.
מיכל רוזין: מוזס, כמה נכדים - - -
<קריאה: לא מספרים.
מנחם אליעזר מוזס: הנין שנולד לי היום?
יואל חסון: אדוני, כל יום נולדים לך נינים, בלי עין הרע.
יואל חסון: כל יום.
יואל חסון: מה אתה עושה מזה עניין?
מיכל רוזין: מותר לו לעשות מזה עניין - - -
יואב קיש: מוזס, תגיד לו שיאמץ עוד כלבלב.
יואל חסון: תאמין לי, אם תאמץ כלבלב, כמו שחבר הכנסת קיש אומר, זה ירגש אותנו יותר.
יואל חסון: אמץ כלבלב.
יואל חסון: אותי?
<קריאה: זה כבר פעם שנייה.
יואל חסון: לא ידעתי שעל בדיחות.
דוד ביטן: זה לא על בדיחות.
דוד ביטן: ממתי כלבלב זה בדיחה?
יואל חסון: הסיפור כולו היה בדיחה.
דוד ביטן: אני אספר לכם בדיחה עוד מעט.
יואל חסון: אתה לא בקשב, אדוני.
דוד ביטן: אילטוב, בבקשה.
רוברט אילטוב: כבוד היושב-ראש, קודם כול עכשיו ראיתי ב"מעריב מבזקים", מ-15:29, הודעה – הכנסת אישרה את נפתלי בנט לשר החינוך.
מיקי לוי: זו הודעה שמשרד החינוך שחרר לפני.
דוד ביטן: אז על מה אנחנו דנים?
רוברט אילטוב: זה היה ב-15:29.
דוד ביטן: אז תוותרו על זכות הדיבור.
רוברט אילטוב: זו היתה הודעה של הקואליציה, חבר'ה.
רוברט אילטוב: אני לא מבין למה בכלל אנחנו יושבים ודנים בזה.
דוד ביטן: רק שתדעו שבכול אשמה מועלם, כי בגללה הוא התפטר.
שולי מועלם-רפאלי: מה שאומרים אצלנו "טוב שבאת".
יואל חסון: סוף-סוף מועלם לא נורבגית.
יואל חסון: היא לא נורבגית יותר.
יואל חסון: תגיד לה תודה.
שולי מועלם-רפאלי: זה הזמן, חברים, שכל אחד יגיד לי שני דברים: אחד טוב ואחד רע...
רוברט אילטוב: אדוני היושב-ראש, קודם כול, לא הבנתי על איזה כישלון הוא התפטר ולמה הוא מתמנה מחדש, אבל הוא התפטר, וזאת עובדה.
רוברט אילטוב: אני חושב שזה ניצול לרעה של החוק הנורבגי.
רוברט אילטוב: למרות שאני מאוד מחבב את נפתלי בנט גם כחבר אני חושב שלא נכון לעשות את זה בדרך כזאת.
רוברט אילטוב: בנוסף, קבענו לוח-זמנים, זה היה בהסכמה וזה עבר פה בוועדת הכנסת.
רוברט אילטוב: אם הממשלה והקואליציה לא יודעות להתנהל, ועצם זה שאנחנו נמצאים - - -
רוברט אילטוב: אני באופוזיציה.
מיכל רוזין: אני אתך.
מיכל רוזין: רציתי לברך את מוזס.
רוברט אילטוב: אם הממשלה והקואליציה לא יודעים לנהל זמנים, לא צריך להגיע להסכמות.
דוד ביטן: באופוזיציה לא יודעים לנהל את הזמנים, כי הם לא הצליחו - - -
רוברט אילטוב: סליחה, יש לנו כלים פרלמנטריים.
רוברט אילטוב: כבוד היושב-ראש, יש לנו כלים פרלמנטריים ויש הסכמות ויש קביעות - - -
דוד ביטן: זה גם כלי פרלמנטרי.
רוברט אילטוב: זה קביעות של הוועדה שלך.
דוד ביטן: הוועדה שלי זה כלי פרלמנטרי.
דוד ביטן: זה לא כלי פרלמנטרי?
חיים ילין: אתה צודק.
חיים ילין: זה לקחת הסכמות ולהביא אותן למקום אחר.
רוברט אילטוב: עצם זה שאנחנו יושבים ודנים פה היום, בשעה הזאת, על דחיית השעה, האופוזיציה ניצחה.
רוברט אילטוב: אתה יכול לקבל את הרוב, אין לך בעיה.
דוד ביטן: ילין דקה.
דוד ביטן: תעמדו בזמנים, בסדר?
דוד ביטן: תעשו לי טובה.
מכלוף מיקי זוהר: זה עוזר לכם בעוד מנדטים.
רוברט אילטוב: אתה אל תדאג למנדטים שלנו, תדאג למנדטים שלך.
חיים ילין: כבוד היושב-ראש, תודה שנתת לי דקה, כבר גנבו לי חצי.
חיים ילין: אני רוצה להזכיר לכולם למה אנחנו פה, אנחנו לא פה בגלל חנוכה.
חיים ילין: אני רוצה להזכיר לכולכם שאנחנו גם לא פה בגלל שאנחנו צריכים להדליק נרות בשעה 16:00.
חיים ילין: אנחנו פה בגלל שחבר כנסת מהבית היהודי התפטר.
חיים ילין: לא רק שהתפטר, אלא שהבא בתור שצריך להיכנס לא מוסכם כנראה על שר החינוך.
דוד ביטן: לא, הוא לא רוצה.
חיים ילין: זה לא משנה, בגלל זה אנחנו פה.
חיים ילין: אם החוק הנורבגי, שקראתי לו "הפיורדי", היה מתקיים היום, שולי, לא היתה בעיה, היית נכנסת לכנסת בלי כל הסמטוחה הזאת.
חיים ילין: נבין מאיפה זה בא.
חיים ילין: מאשימים את האופוזיציה – אנחנו הפושעים.
חיים ילין: סלח לי, כבוד היושב-ראש, צריך להבין מאיפה זה בא.
חיים ילין: הבית היהודי עשה את המעשה, הוא בחר בדרך הזאת, ואם היום ב-16:00 לא נדליק נרות, היושב-ראש של הכנסת טעה, זה לא בגלל האופוזיציה, זה בגללכם.
יואב קיש: לא, הצבעות שמיות זה לא בגלל האופוזיציה?
חיים ילין: הבית החם של היהודים לא נותן לנו להדליק נרות בשעה 16:00.
דוד ביטן: ילין, תודה.
מיכל בירן: אתם שברתם את שיא גינס בהצבעות שמיות בקואליציה.
שולי מועלם-רפאלי: בעיקר לא נותנים לעיסאווי פריג' להדליק נרות ...
דוד ביטן: מיקי לוי, דקה.
שולי מועלם-רפאלי: בעיקר לא נותנים לעיסאווי פריג' להדליק נרות, בגלל זה שלחתם אותו להיות זה שמדבר בשם האופוזיציה.
שולי מועלם-רפאלי: עיסאווי פריג' ב-16:00 צריך להדליק נרות חנוכה.
חיים ילין: עזבי, שולי, זה לא זה.
חיים ילין: את יודעת שאני צודק, אבל את מעבירה את האחריות עכשיו על - - -
דוד ביטן: שולי, היום את מחויבת לבנט שהתפטר בשבילך.
דוד ביטן: אם היית מחכה חודש, לא היית מחויבת.
שולי מועלם-רפאלי: אדוני, אני מחויבת רק לציבור ששלח אותי ולערכים שבשמם אתה ואני נמצאים כאן.
שולי מועלם-רפאלי: רק לזה אני מחויבת.
דוד ביטן: חודש היית צריכה להמתין.
חיים ילין: השתמשתם בכלים פרלמנטריים - - -
שולי מועלם-רפאלי: מצוין, וגם עכשיו משתמשים בכלים פרלמנטריים - -
חיים ילין: יפה מאוד, אבל שלא יאשימו את האופוזיציה.
שולי מועלם-רפאלי: - - גם האופוזיציה וגם הקואליציה.
שולי מועלם-רפאלי: גם האופוזיציה וגם הקואליציה משתמשים בכלים פרלמנטריים.
דוד ביטן: חברת הכנסת מועלם, מספיק.
מיכל רוזין: - - - אם אתם עשיתם ג'ינגול בחוק - - -
חיים ילין: שולי, אני אסביר לך מה היא אמרה לך – לא להתלהם, כי פשוט - - -
מיקי לוי: אני מבקש, אדוני היושב-ראש - - -
דוד ביטן: אני קורא אותך לסדר פעם שנייה, שימי לב.
מיכל רוזין: לשולי לא קראת אפילו פעם אחת.
מיכל רוזין: האפליה - - -
דוד ביטן: אז אני אקרא לה עוד מעט.
יואב קיש: לפחות זה לא אפליה על רקע מין...
מיקי לוי: אני מבקש, אדוני היושב-ראש - -
מיקי לוי: - - להפנות למה שאמר חבר הכנסת מיקי מכלוף זוהר, לא שמעתי אותך מגן בחירוף נפש על נפתלי בנט כאשר הוא כיוון וירה לראש הממשלה, וכדברי הגשש "פגע לו בול בפוני".
מיקי לוי: לא שמעתי אותך.
מכלוף מיקי זוהר: ראש הסיעה שלך לקח נשק?
מיקי לוי: אל תפריע לי בבקשה.
מיקי לוי: אל תפריע.
מכלוף מיקי זוהר: הוא הרים נשק בחייו בשירות שלו ברדיו?
מיקי לוי: עזוב.
מכלוף מיקי זוהר: כשהוא היה ברדיו הוא הרים נשק?
מיקי לוי: אם אתה כבר רוצה, אני אסביר לך - - -
מכלוף מיקי זוהר: הוא רוצה להיות ראש ממשלה, לא? יש לו עבר ביטחוני רחב?
מכלוף מיקי זוהר: הוא יודע להחזיק נשק?
מיקי לוי: הוא מסיעתך.
יואל חסון: גם אני לא ראיתי דבר כזה, אדוני.
מיקי לוי: אדוני, עכשיו בשיא הרצינות, אנחנו מכבדים את עובדי הכנסת, הנה תשמעו, בשעה 16:00, אני מתחייב בשם האופוזיציה, לצאת ולהדליק נרות יחד עם כל עובדי הכנסת כמימים ימימה.
מיקי לוי: ולכן התרגיל הזה - -
מכלוף מיקי זוהר: שלכם.
מיקי לוי: - - שהוא תרגיל מאוד יפה שעשה יושב-ראש הכנסת בעצם הארכת המליאה, כאשר אנחנו קובעים עם משפחותינו וצריכים לנסוע מחוץ לעיר כדי להדליק נרות - - -
מיקי לוי: לא, יש לי עשר שניות.
דוד ביטן: עברה דקה.
מיקי לוי: הסתכלתי, דודי.
מיקי לוי: יש לי עשר שניות.
דוד ביטן: הסתכלת?
דוד ביטן: אתה עם עצר או מה?
מיקי לוי: לא, אני עם סטופר.
מרב מיכאלי: דודי?
מרב מיכאלי: הוא קורא לך "דודי"?
דוד ביטן: אנחנו חברים טובים.
מיקי לוי: אני חושב שאתה צריך להכשיל - - -
דוד ביטן: חבר'ה, לא הכול פוליטיקה, יש גם דברים אחרים.
מיקי לוי: תאמין לי, מיקי מכלוף, כמות ההצבעות שהצבעתי - - -
מכלוף מיקי זוהר: אתה יודע אומרים שטוב שקוראים בשם של הבן אדם לפחות שלוש פנים ביום, אז אתה קורא לי בכל פעם "מכלוף", קודם כול אני מודה לך, זה פעם אחת.
מכלוף מיקי זוהר: פעם שנייה - - -
מיכל רוזין: אני מבינה שמיקי מכלוף זוהר, מיקי מכלוף זוהר, מיקי מכלוף זוהר, יכול לדבר בלי הפסקה.
מכלוף מיקי זוהר: פעם שנייה, אני יודע שדברי קשים מאוד לשמיעה.
מכלוף מיקי זוהר: אני יודע את זה - -
דוד ביטן: מיקי, אני קורא אותך פעם שנייה לסדר.
מכלוף מיקי זוהר: - - הם האמת.
מיקי לוי: מבחינתי הם לא ראויים.
מיקי לוי: תאמין לי, הדברים שלך לא ראויים.
מיקי לוי: הדברים שלך לא ראויים להתייחסות אפילו.
דוד ביטן: מיקי, אני אקרא גם אותך.
מיקי לוי: אני מציע לך ללכת ללמוד הליכות עולם.
דוד ביטן: גם כשהוא מדבר אלי, אני לא - - -
מכלוף מיקי זוהר: אני מדבר אליו.
מכלוף מיקי זוהר: ההליכות שלי טובות ביותר.
יואל חסון: אולי תשים נקודה?
מיקי לוי: יש לך מה ללמוד.
מיקי לוי: ולכן, אדוני, ראוי שתקבל אומץ ותדחה את הישיבה.
יואב בן צור: אני רוצה להציע משהו.
יואב בן צור: ברמדאן אנחנו מאפשרים לערבים לצאת בזמן שהם צריכים לאכול, לשבור את הצום, באותו זמן אין הצבעות.
יואב בן צור: אני רוצה להציע שאם אין אפשרות לסיים את הישיבה בזמן, שתיעשה הפסקה ונחזור מאוחר יותר להצבעות.
דוד ביטן: מה זה מאוחר?
רוברט אילטוב: אני צריך להגיע לנתניה ולחזור לירושלים?
דוד ביטן: אם אתם צריכים להדליק נרות, תדליקו פה בכנסת.
רוברט אילטוב: מה, אין לי ילדים?
יואב בן צור: אתה צריך להדליק בבית שבו אתה ישן ולא במקומות מזדמנים.
דוד ביטן: אז הנה, פה אנחנו ישנים לפעמים, בכנסת.
דוד ביטן: פעם אחת נרדמתי פה לשעה.
יואב בן צור: אתה תדליק פה - - -
מיקי לוי: הוא רוצה להדליק נרות, זו מצווה יותר גדולה מאשר להעביר את בנט היום להיות שר.
דוד ביטן: יואל חסון, אתה חבר ועדה.
יואב בן צור: אז למה לי נתת רק דקה?
דוד ביטן: ביקשתי ממך רק דקה, אמרת לי "בסדר".
יואל חסון: תן לו שלוש דקות.
יואל חסון: אתה מפלה פה?
יואל חסון: בגלל שהוא דתי, אדוני?
יואב בן צור: גם לקחת לי את הזמן, אמרת לי: הלכות.
יואב בן צור: אפשר להדליק פה, אפשר להדליק שם.
יואל חסון: תן לנו כמה הלכות.
יואב בן צור: האמת שיש כמה מנהגים.
מכלוף מיקי זוהר: אתם עושים קידוש השם...
יואל חסון: תגיד מנהגים.
יואב בן צור: יש כמה מנהגים לכבוד חנוכה.
יואב בן צור: המנהג הראשון שמדליקים בשקיעת החמה, וזה ב-16:40.
יואל חסון: אתה יכול לפרט יותר...
יואב בן צור: זה ב-16:40.
יואב בן צור: והמנהג השני שהספרדים נוהגים להדליק בצאת הכוכבים, וזה בשעה 17:00.
יואל חסון: מה היה המנהג הראשון.
יואב בן צור: המנהג הראשון לאשכנזים.
יואב בן צור: אין פה הרבה אשכנזים שמדליקים, רק קצת, מוזס ועוד כמה, יותר ספרדים מדליקים.
יואב בן צור: הספרדים מדליקים בשעה 17:00, בצאת הכוכבים.
יואב בן צור: רועי פולקמן, לך אני מרשה להדליק ב-20:00.
יואל חסון: המנהג השני - - -
יואל חסון: לא הבנתי את המנהג השני.
דוד ביטן: יואל.
דוד ביטן: יואל, דבר.
דוד ביטן: רבותי, עצרו רגע.
יואל חסון: מה "עצרו"?
דוד ביטן: אני מודיע לפרוטוקול שרק מי שנמצא פה יש לו זכות דיבור.
דוד ביטן: מי שיבוא הלאה, לא יהיה לו.
יואל חסון: אני לא יודע אם יש דבר כזה, אדוני.
יואל חסון: אתה מביא לפה חוקים - - -
מיכל בירן: אתה לא יכול להמציא חוקים - - -
יואב קיש: בטח שאפשר.
דוד ביטן: אין יותר זכות דיבור מעבר לאנשים שיושבים פה.
יואב קיש: אני מזכיר לך שאיתן כבל עשה את זה במתווה הגז לא מעט פעמים.
דוד ביטן: נתתי אופציה לאנשים להגיע, הם לא מגיעים.
דוד ביטן: אני צריך לחכות להם?
יואל חסון: אדוני, אני מתפלא מאוד כשאני רואה את אנשי הליכוד באים להתגייס, לעזור לנפתלי בנט.
יואל חסון: אני מציע לכולכם, גשו ללשכת ראש הממשלה ותשאלו את ראש הממשלה בשקט-בקשט אם הוא באמת רוצה שזה יעבור היום.
מיכל רוזין: עם הכדור בין העיניים או בלי?
יואל חסון: אני מכיר את ראש הממשלה.
יואל חסון: אני אומר לך, הוא היה רוצה לראות - - -
יואב קיש: אתה מכיר מרוב המפלגות שעברת?
יואב קיש: איך אתה מכיר?
יואל חסון: זה כבר נדוש.
יואל חסון: לא מעניין.
יואל חסון: תנסה להיות מקורי.
יואב קיש: כלבלב.
יואב קיש: תיקח כלבלב, יואל.
יואל חסון: מי הכלבלב פה, אתה או אני?
יואב קיש: תיקח כלבלב.
יואל חסון: יש לי כלב מדהים.
יואל חסון: אל תדאג.
יואל חסון: לקחתי כמה בחיי.
יואל חסון: ברצינות עכשיו, אני לא בטוח.
יואל חסון: אתם, חברי הליכוד, תבדקו מה ראש הממשלה רוצה, הרי אתם בדרך כלל קשובים לרצונותיו, לגחמותיו, רוצים תמיד לספק אותו.
מיכל בירן: ומה שרה תגיד על זה?
יואל חסון: אני אומר לכם, לדעתי הוא רוצה לראות - - -
שולי מועלם-רפאלי: מיכל, זה לא לכבודנו.